S-2095/2021

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 13. apríl 2021, á hendur E-x-x V-x-x, kt. [...], [...], [...], fyrir eftirtalin umferðarlagabrot, með því að hafa:

1. Laugardaginn 11. október 2020, ekið bifreiðinni [...] sviptur ökurétti um Dalbraut í Reykjavík, við Domino ́s, uns lögregla stöðvaði aksturinn.

2. Sunnudaginn 13. desember 2020, ekið bifreiðinni [...] sviptur ökurétti um Dalbraut í Reykjavík, við Selvogsgrunn, uns lögregla stöðvaði aksturinn.

3. Sunnudaginn 27. desember 2020, ekið bifreiðinni [...] sviptur ökurétti um Langarima í Reykjavík, við Vesturfold, uns lögregla stöðvaði aksturinn.

Telst háttsemin í öllum ákæruliðum varða við 1. mgr. 58. gr., sbr. 1. mgr. 95. gr. umferðarlaga nr. 77/2019.

Þess er krafist að ákærði verði dæmdur til refsingar og til greiðslu alls sakarkostnaðar.

Ákærði krefst vægustu refsingar sem lög leyfa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur [...]. Samkvæmt framlögðu sakavottorði, dagsettu 6. apríl 2021, hefur ákærði ítrekað unnið sér til refsingar vegna sviptingaraksturs. Fyrst með dómi 25. nóvember 2011, en þá var ákærði dæmdur í sex mánaða fangelsi, skilorðsbundið til tveggja ára, fyrir ýmis brot gegn almennum hegningarlögum og sérrefsilögum, þar á meðal sviptingarakstur. Með dómi 5. júlí 2016 var fyrri skilorðsdómur ákærða dæmdur upp og ákærða gerð refsing í einu lagi, 9 mánaða fangelsi, þar af sex mánuði skilorðsbundna, fyrir ýmis brot gegn umferðarlögum, meðal annars fyrir akstur svipur ökurétti. Með dómi 9. maí 2017 var ákærða dæmdur hegningarauki við framangreindan dóm frá 5. júlí 2016 og ákærði dæmdur í 15 daga fangelsi fyrir ýmis umferðarlagabrot, meðal annars sviptingarakstur. Ákærði var með dómi 30. maí 2018 dæmdur í 10 mánaða fangelsi fyrir ölvunarakstur og akstur sviptur ökurétti. Dómurinn var að hluta til hegningarauki en hluti brotanna sem ákærði var sakfelldur fyrir var framinn eftir uppsögu fyrri dóma. Ákærða var síðast gerð refsing fyrir brot á umferðarlögum með dómi 20. mars 2019 þegar hann var dæmdur í 18 mánaða fangelsi, meðal annars fyrir akstur sviptur ökurétti. Eitt þeirra brota sem ákærði var þá sakfelldur fyrir var framið fyrir uppsögu fyrri dóms frá 30. maí 2018 en önnur voru drýgð eftir uppsögu dómsins. Ákærða var veitt reynslulausn 15. júlí 2020 í 2 ár á 607 daga eftirstöðvum refsingar. Með brotum þeim sem ákærði er nú sakfelldur fyrir hefur hann rofið skilorð reynslulausnarinnar. Ber því að dæma reynslulausnina upp, sbr. 82. gr. laga nr. 15/2016 og 60. gr. almennra hegningarlaga nr. 19/1940. Sakaferill ákærða kemur að öðru leyti ekki til skoðunar við ákvörðun refsingar nú.

Við ákvörðun refsingar í máli þessu verður miðað við að ákærði hafi nú í fimmta sinn innan ítrekunartíma í skilningi 71. gr. almennra hegningarlaga nr. 19/1940 unnið sér til refsingar fyrir að aka sviptur ökurétti.

Ákærða til málsbóta horfir skýlaus játning hans á sakargiftum fyrir dómi, sbr. 8. tölul. 1. mgr. 70. gr. almennra hegningarlaga nr. 19/1940.

Með hliðsjón af framangreindu, dómvenju og 77. gr. almennra hegningarlaga nr. 19/1940 þykir refsing ákærða hæfilega ákveðin fangelsi í 26 mánuði.

Engan sakarkostnað leiddi af meðferð málsins.

Af hálfu ákæruvaldsins flutti málið S-kvk-nf H. B-x-x aðstoðarsaksóknari fyrir K-kvk-þf E-kvk-þf saksóknarfulltrúa.

A-kvk-nf S-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, E-x-x V-x-x, sæti fangelsi í 26 mánuði.

A-kvk-nf S-kvk-nf